
				R E F E R A T  D E  A P R O B A R E 
privind aprobarea rezilierii Contractului de delegare a gestiunii serviciului de salubrizare în zona de colectare 1 Brad, constând în colectarea separată și transportul separat a deșeurilor municipale și a deșeurilor similare, 
operarea și administrarea stației de transfer Brad, operarea 
și administrarea stației de sortare Brad, transportul la 
distanță a deșeurilor la facilitățile de tratare/
depozitare, având nr. 394/720/25.04.2018



	Prin adresa înregistrată la Primăria Municipiului Brad sub nr. 24416/28.03.2022, Asociația de Dezvoltare Intercomunitară ,,Sistemul Integrat de Gestionare a Deșeurilor județul  Hunedoara“ a transmis adresa nr. 609/28.03.2022 referitor la punerea la dispoziție a Notei de fundamentare privind aprobarea rezilierii Contractului de delegare în Zona 1 Brad nr. 394/720/25.04.2018.
		Conform Hotărârii Adunării Generale a Asociaților implicați în Zona de colectare 1 Brad nr. 14/07.10.2021 a fost aprobată demararea procedurii de reziliere a Contractului de delegare a serviciului de salubrizare în zona de colectare 1 Brad având nr. 394/720/25.04.2018, prin emiterea Notificării de Încălcare.
		Atașat adresei nr. 2196/11.10.2021, s-a comunicat către Delegatul, Asocierea S.C. BRAI CATA S.R.L. - S.C. TED TRANS 2002 S.R.L., Notificarea de Încălcare nr. 2192/11.10.2021, acesta având la dispoziție un termen de 90 de zile pentru a remedia obligațiile contractuale încălcate.
		Termenul de 90 zile prevăzut pentru finalizarea procedurii de punere sub monitorizare s-a finalizat în data de 11.01.2022.
Delegatul a comunicat planul de remediere nr. 30/10.01.2022, înregistrat la A.D.I. S.I.G.D. județul Hunedoara sub nr. 107/11.01.2022, plecând de la premisa că încălcările contractuale au fost remediate în parte.
Prin Hotărârea A.G.A. – Zona 1 Brad nr. 1/25.01.2022 s-a aprobat acest plan de remediere propus de către Delegat, acordând acestuia un termen de 45 de zile în vederea remedierii în integralitate a obligațiilor contractuale încălcate.
Termenul de 45 de zile a expirat în data de 11.03.2022.
În cuprinsul acestui termen Delegatul nu a făcut dovada îndeplinirii propunerilor din planul de remediere, fapt care dovedește că încălcările contractuale nu au fost remediate.
În contextul celor de mai sus și ținând cont de prevederile contractuale și de prevederile legale în vigoare, am inițiat prezentul proiect de hotărâre prin care am propus aprobarea rezilierii Contractului de delegarea a gestiunii serviciului de salubrizare în zona 1 Brad nr. 394/720/25.04.2018, încheiat de către Asociația de Dezvoltare Intercomunitară ”Sistemul Integrat de Gestionare a Deșeurilor Județul Hunedoara”  cu Asocierea S.C. BRAI CATA S.R.L. - S.C. TED TRANS 2002 S.R.L., reprezentată de liderul asocierii, S.C. BRAI CATA S.R.L. Brad și-l supun spre dezbatere plenului Consiliului Local al Municipiului Brad în forma prezentată.
Am propus, de asemenea, însușirea Notificării de reziliere a contractului, acordarea unui mandat special reprezentantului Municipiului Brad, doamna Simulesc Mioara - Alina, inspector de specialitate în cadrul Compartimentului Unitatea Locală de Monitorizare a Serviciilor Comunitare de Utilități Publice din aparatul de specialitate al Primarului Municipiului Brad, să voteze „PENTRU”  în ședința Adunării Generale a Asociaţiei de Dezvoltare Intercomunitară   ,,Sistemul Integrat de Gestionare a Deșeurilor” județul Hunedoara, în numele și pentru Municipiul Brad, orice demersuri necesare în realizarea prevederilor stipulate în cuprinsul notificării și acordarea unui mandat special președintelui Asociației de Dezvoltare Intercomunitară  ”Sistemul Integrat de Gestionare a Deșeurilor Județul Hunedoara”  pentru ca, în numele și pentru Municipiul Brad, să semneze Notificarea de reziliere.
În susţinerea propunerii mele invoc prevederile art. 38 alin. 38.1.2 lit. b, lit. c și lit. d din Contractul de delegarea a gestiunii serviciului de salubrizare în zona de colectare 1 Brad nr. 394/720/25.04.2018, ale art. 17 alin. 3 pct. 23 din Statutul Asociației de Dezvoltare Intercomunitară ”Sistemul Integrat de Gestionare a Deșeurilor județul Hunedoara”, cu modificările și completările ulterioare, ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Documentului de poziție privind modul de implementare a proiectului ”Sistem integrat de managementul deșeurilor în județul Hunedoara”, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Hotărârii Guvernului nr. 855/2008 pentru aprobarea actului constitutiv - cadru și a statutului - cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare, art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

